Bókin Sólardansinn eftir Þóru Jónsdóttur er enn ein staðfesting þess að aldur getur verið afstæður . Þóra verður 95 ára í janúar og hún samdi örsögurnar í bókinni á nýliðnum tveimur árum . Bókaútgáfan Sæmundur gefur út . Leit að tjaldsvæði , fyrsta ljóðabók Þóru , kom út 1973 . Síðan hefur hún sent frá sér margar bækur , fyrst og fremst ljóðabækur , en einnig þýðingar og fleira , meðal annars þýðingu á ljóðum eftir pólska rithöfundinn Wislöwu Szymborska , sem kom út á sama tíma og hún fékk Nóbelsverðlaunin 1996 . „ Mér fannst tímabært að búa til örsögur , “ segir hún um nýju bókina og vekur athygli á því að 2010 hafi komið út bókin Hversdagsgæfa , sem sé einnig safn örsagna . „ Bækurnar eru af sama meiði , “ segir hún . Í Sólardansinum eru 62 örsögur og er nafn bókarinnar það sama og titill einnar sögunnar . „ Mér finnst þetta fallegt orð , “ segir Þóra í samtali á baksíðu Morgunblaðsins í dag .